  Виталий Пронин Удмуртилэн шоркарез «ымнырызтэк» кылиз. 3-тӥ пӧсьтолэзе Ижысь пыӵал тӥрлык поттон заводлэн вашкала башняяз тылпу потӥз. Башнялэн йылыз ӝуаса пограз.Нуназе бере 2 час котырын пожарнойёс отчы вуыку, башнялэн йылыз кенжемын вал. 10 метръем шпильлэн пушказ корт понэмын, нош вылтӥз пуэн ворсамын вылэм. Шпилез утьыны ӧз быгатэ. Башнялэн йылыз ӝуаса пограз. Памятниклэсь 51 метр ӝужда люкетсэ тылпу кысӥсьёс утизы. МЧС-лэн элькун управлениез тодмаллязы, тылпу потэмын, дыр, кинлэн ке тылэн чакласькытэк выременыз сэрен. Вашкала юртэ пырасьёсты кутӥсь-чакласьёс вылымтэ. Котькин башняе тубыны быгатэ вал.Ижысь пыӵал тӥрлык поттон заводлэн башняез пуктэмын 1811-тӥ арын горной инженерлэн Андрей Дерябинлэн косэмезъя. 1834-тӥ арын со тазьы ик ӝуам. 10 ар пала башняез Николай I эксэен юнматэм суредъёсъя выльдыны выризы. Соку ик юртэ час но пуктӥзы. 1844-тӥ арын со усьтӥськиз. Со дырысен та башняя Ижевскез тодмаллязы. Но берло аръёсы со кузётэм кылиз. Завод но, город но рос-прос ӧз учке ни.Эдуард СтепановТуспуктэм: "Удмуртия" агентство  